Resolució 25/2017, d'1 de febrer
Administración: Servei Català de la Salut (CatSalut)
Pressupost dels anys 2014 i 2015, destinat a la realització de cursos de formació dels directors de centres d'atenció primària depenent de l'institut català de la Salut a la gerència territorial Metropolitana nord, desglossat en tipus de curs, cost individual i número de persones inscrites, així com si els diners destinats surten del pressupost anual de formació de cada equip d'Atenció primària o no.
L'Administració contra la qual es dirigeix la reclamació va estimar la sol·licitud d'informació de forma incondicionada, però no va facilitar una part de les dades que li havien estat sol·licitades, i que ara es reclamen.
La informació relativa a la imputació pressupostària de fons públics destinats a la formació del personal de les administracions és informació pública.
Número d'expedient de la Reclamació: 483/2016
"Voldria conèixer, dels anys 2014 i 2015, el pressupost destinat a la realització de cursos de formació dels directors de centres d'atenció primària depenent de l'institut català de la Salut a la gerència territorial Metropolitana nord, desglossat en tipus de curs, cost individual i número de persones inscrites, així com si els diners destinats surten del pressupost anual de formació de cada equip d'Atenció primària o no."
En la mesura que la reclamació formulada té per objecte l'accés a una informació pública i que el seu destinatari és l'Institut Català de la Salut, la GAIP és plenament competent per a resoldre-la.
Com es desprèn dels antecedents, l'Administració a la qual es va adreçar en el seu moment la sol·licitud d'accés a la informació que està en l'origen de la present reclamació va resoldre estimar-la sense posar cap límit ni condició i, en compliment de la mateixa, va lliurar una part substancial de la que li havia estat demanada.
Això no obstant, va ometre indicar l'origen dels fons destinats a la formació dels directors dels centres d'atenció primària i, en concret, si procedien del pressupost anual de formació de cada equip o d'alguna altra partida pressupostària com li havia estat sol·licitat.
L'article 25 de l'LTAIPBG preveu l'accés parcial a la informació en el supòsit que a part de la documentació li sigui aplicable algun dels límits d'accés a la informació previstos a la mateixa norma, però en el cas que ens ocupa, no havent estat al·legada cap circumstància restrictiva del dret en la resolució que el va estimar, i tenint en compte que la informació relativa a la imputació pressupostària de fons públics destinats a la formació del personal de les administracions és informació pública, és procedent estimar la reclamació i que l'Administració reclamada faciliti tota la informació, inclosa la part relativa a l'origen dels fons destinats a la formació dels directors del centres d'Atenció primària, indicant si surten del pressupost anual de formació de cada equip o no
L'article 43.5 LTAIPBG estableix que "l'Administració ha de comunicar a la Comissió [GAIP] les actuacions realitzades per a executar els acords de mediació i per donar compliment a les resolucions dictades per la Comissió".
Sobre la base d'aquestes comunicacions i de les efectuades per les persones interessades, la GAIP ha de fer el seguiment del compliment de les seves resolucions, d'acord amb el que preveu l'apartat 30 del seu Manual de reclamació, i pot adoptar les mesures que es preveuen en el mateix per al cas d'incompliment.
D'acord amb els antecedents i fonaments jurídics exposats, el Ple de la GAIP, en la sessió d' 1 de febrer de 2017, resol per unanimitat